U stanu na 2. katu višekatnice u Ulici Drage Gervaisa u zagrebačkom naselju Špansko u tijeku je policijska intervencija zbog nasilja u obitelji, piše Jutarnji list.

Iz Policijske uprave zagrebačke isprva nam je potvrđeno da su tri osobe ozlijeđene i prevezene u bolnicu. Kasnije nam je stigla informacija da je jedna od triju osoba, 69-godišnja žena, podlegla ozljedama i preminula.

Prema riječima nekih očevidaca iz stana se čula vika i lupanje negdje iza 15 sati, a vrlo brzo je stigla i policija, koja je i stanare ispitivala jesu li što čuli i vidjeli.

Kako smo neslužbeno doznali, muškarac (75) je ozijedio svoju suprugu i punicu nožem, a u obračunu je i sam ozlijeđen.

VIše će biti poznato nakon policijske intervencije.